
Mynyddau bân ysgythrog sydd 

Yn gaerog dorch o gylch fy llanerch, 
Lle mae murmurog ffrydlif rydd 

Ac adsain megis yn ymannerch. 













Yr harddfrith goron uwch y pen, 

Yw eira, rhew, a thrwyth cymmylau ; 
A bolwyn niwl, yn hwyrol len, 

Yw gwlanog addurn eu hymylau. 


Pan guddia nos y faenol werdd, 

—_ Â theg lusernau'r nef yn wychion, 

Gordroellog gurwynt chwyrn wna gerdd 
Yn nghrombil holltau'r creigiau crychion. 


Tabwrdd ystorm yw muriau'r ty, 
Tra duon aeliau'r hwyr yn cuchio; 

Chwim folltau mellt a chenllysg lu, 
O'r uchelderau sy'n ymluchio. 






















Ymrwyga'r nen, ymsigla'r llawr, 

A'r lloer mewn caddug yn ymdduo ; 
Ymhyrdda crôch daranau'n fawr, 

A thwrf y corwynt yn ymruo. 


| Er hyn wrth dân o fawn heb sên, 
Y tylwyth sydd yn ymddiddanu ; 
Fy mam a'i throell,—gwna'm tad lwy bren, 
Tra'm chwaer yn gwau a minau'n canu, 


O! dyma grwydryn ar ei daith, 
Ac angen arno ei achlesu ; 

Rhoi iddo fwyd sy hyfryd waith, 
Yn nghyd a gwely i'w gynhesu. 


A chyda'r wawr daw'r heulwen iach, 
A dorau'r dwyrain yn agori: 

Caf arwain fy niadell fach 
Gerllaw'r grisialaidd ddwr i bori, 






























Y rheiadr ar ei gwymp a chwardd, f^ 
A sibrwd gân wrth ymddylifo; | 

A natur yn ei lifrai hardd, 

Arddengys dlysau uwch eu rhifo, 





I blentyn gloddest, swrth a gwan, 
Y drem fawreddog sy ry arw ; 
Ond rhwng y creigiau, —dyna'r fan, ê 
Y carai CYMRO fyw a marw. 

MAM BETH YW HWNA? 

Mam, beth yw hwna? 
Yr hedydd, fy mhlentyn ;— 
Prin yr agorodd y wawr ei hamrentyn, a 
Pan gyffry o'i welltog nyth fach gron, « 
I fyny â ymaith a'r gwlith ar ei fron, 
A chân yn ei galon, i'r wybren fry, 
I'w seinio yn nghlustiau ei Grewr eu : 
Boed fyth, fy mhlentyn, dy foreu gân, 
Fel eiddo yr hedydd i'th Grewr glân. 


Mam, beth yw hwna? 
Y g'lomen, fy maban; 
A'i llais gwan, melus, fel gweddw yn griddfan, 
A lifa o'i mynwes dirion, byth 
Yn ffyddlon a phur wrth ei hunig nyth ; 
Fel o wrn risialaidd y ffrydia'r dôn, 
Âm ei hanwyì gymhar y dysgwyl hon: k 
Byth fel y g'lomen, fy mab, bydd di, 
Mor ffyddlon a chywir fel cyfaill cu. a 


Mam, beth yw hwna ?— 

Yr eryr, fy machgen, 
Yn chwareu'n falch yn ei nwyfre lawen ; 
Yn ngrym ei briod fynyddoedd hydera, 
Gwyneba'r ystorm, a'r daran-folÌt heria ; 
Ar yr haul ei drem, ar y gwynt ei edyn, 

Yn ei flaen â'n syth, ac ni chilia ffewyn: 
Gad byth, fel yr eryr, fy machgen, fod 
Dy hediad fry, yn syth at y nod. 


Mam, beth yw hwna ?— 
Yr alarch, fy nghariad, 

O'i allt gynhenid i Jawr mae ei nofiad ; 

Heb nythle'n agos, na char iddo nawr, 

I farw'n unigaidd y nofia i lawr ; 

Ei lygaid a geuir, a threnga'n lân, 

Ond ei olaf yw ei felusaf gân : 

Bydd fyw fel y gelli, fy nghariad llon, 

Bêr ganu wrth adael y fuchedd hon. 

TERFYN DIWRNOD HAF. 





Here, scafter'd wild, the lily of the vale 
Its balmy essence breathes ; here cowslìps hangs 
The dewy head, and purple violets lurk 
With all the lowly children of the shade. 
THOMPSON. 


Mor hyfryd ydyw rhoddi tro 

Ar derfyn dwrnod ha, 

Hyd feusydd têg ryw wledig fro, 
Lle nad oes haint na phla. 


Ar fin y fordd mae'r blod'yn bach 
A elwir “llygad dydd,” 

Yn gwylaidd ofyn, Ydych iach? 
A deigr ar ei rudd. 


A'r dlôs friallen, hithau sy, 

Yn cyfarch yn ei hiaith, 

Gan ddweyd “* I'm ffiniau dewch yn hy” 
Eich lloni yw fy ngwaith.” 


Iach lysiau'r maes mygdarthu maent, 
Yr hwyrol awel bêr— 


? 
Ac arlun hardd o gymysg baent 
Yw natur gan law Ner. 


Yn cathlu mae y durtur fwyn 
Âr frig y deliiog bren ; 

A chân y fronfraith yn y llwyn 
Sy'n adsain is y nen. 


Yn esgyn mae yr hedydd brith 
Uwch ben y ddol-waen werdd ; 

Gan foli 7i Grewr heb dwyll na rhith, 
Mewn mwynaidd gyson gerdd, 


Ac mal y gref a'r gyflym saeth 

A ^r wenol heibio'n hy”, . 

Gan herio dyn i'w gwneud yn gaeth 
Yn lle y Negro du. 


Yr edpod mân sy 'w gwel'd yn gwau 
Yn lluoedd uwch y llawr ; 

Bob un yn brysur wrth fwynhau 

Ei bleser “ enyd awr.” 


Myn'd heibio mae'r wenynen gall 
Pw chwch yn llawn o sel, 

Gan ddifyr sïo yn ddiball 

Wrth gludo i stor o fêl, 


Draw ar y werddlas ddôl mae'r ŵyn 
Yn ymddifyru'n llon, 
Gan brancio gylch eu mamau mwyn, 
Heb bryder is y fron, 


Gwel ogoneddus deyrn y dydd 

A'i harddwych ruddgoch wedd, 
Wrth fachlud yn pregethu— Ffydd— 
O'i freiniawl ddysglair sedd. 


Mae pobpeth yn arddangos Duw 
Fel gweithydd doeth a da; 

Fy enaid gwel a chanmol Dduw 
'Ar derfyn dwrnod Ha', 

